ประวัติบ้านไร่ขี

 ตั้งแต่สมัยบรรพบุรุษเป็นต้นมา ได้ปรากฏหลักฐานโดยเล่าสืบต่อกันมาว่าหลายยุคหลายสมัยว่าสถานทีแห่งนี้นั้นมีความอุดมสมบูรณ์ที่สุดในครั้งโน้น เพราะมีน้ำไหลตลอดเวลาทั้งฤดูแล้งฤดูฝนเรียกกันว่า ลำน้ำซับ ซางจะมีความอุดมสมบูรณ์ไปด้วยปลานานาชนิดและก็พืชพันธุ์

ธัญญาหาร ตามริมฝั่งลำน้ำมีต้นไม้ไหล่เกิดขึ้นอย่างสวยงามมากทั้งสองฝั่ง มีบรรยากาศรื่นรมย์เบิกบานทุกฤดูกาล และปรากฏหลักฐานว่าได้มีกลุ่มบุคคลจำนวนหนึ่งได้มาตั้งหลักฐาน

อยู่ที่ต้นน้ำซับแห่งนี้เพื่อทำไร่ทำนาคือ พ่อธาตุ แม่ธาตุ ตามหลักฐานบุคคลทั้งสองนี้ได้เป็นหัวหน้า และต่มาในสมัยหลังมาก็มีผู้คนเริ่มทยอยมาเรื่อย ๆ ตามลำดับคือ พ่อศรีสุธรรม พ่อพรหมบุตร พ่อใหญ่อัญญา กำนันหนวดโค้ง พ่อใหญ่ฝ้าย พ่อผิว พ่อกำนันสุริยะ ได้มาอยู่ยังต้นน้ำซับแห่งนี้สืบต่อกันมาตามลำดับ บางคนก็มาจากบ้านนำอ้อมหนองผำ มาจากบ้านข่าโคม พอต่อมานาน ๆ เข้าก็เลยกลายเป็นหมู่บ้านเล็ก ๆ ขึ้นมา และได้มีคนเล่าลือกันว่าสัญญลักษณ์ของหมู่บ้านแห่งนี้ที่สำคัญคือมีช้างบักกี๋ตัวหนึ่งซึงมีลักษณ์สีสวยงดงามมากได้อาศัยอยู่ในลำน้ำซับแห่งนี้โดยได้อาศัยกินใบไหล่เป็นอาหาร ชาวบ้านเคารพนับถือมากเพราะ

ถือกันว่าเป็นช้างคู่บ้านคู่เมือง นำความร่มเย็นมาให้แก่ชาวบ้านเป็นอย่างมาก หลังจากนั้นเป็นเวลาหลายปีช้างตัวนั้นก็เกิดล้มป่วยลงและในที่สุดก็ตายจากไป สร้างความเศร้าโศกเสียใจให้แก่ชาวบ้านเป็นอย่างมาก เพราะความอาลัยอาวรณ์ในช้างตัวนั้น

 ประวัติวัดไร่ขี

 ตามหลักฐานกล่าวกันว่า ได้มีบุคคลำพวกหนึ่งซึ่งได้อาศัยอยู่ที่ต้นน้ำซับแห่งนี้ และได้ใช้สถานที่ทิศตะวันออกของลำน้ำซับแห่งนี้ได้สร้างเป็นวัดขึ้น แต่ไม่ปรากฏหลักฐานแน่ชัดว่าใครเป็นพระอยู่รักษาวัดมาก่อน จนเวลาล่วงเลยมานานแสนนาน ชาวบ้านจึงได้สร้างวัดอย่างถูกต้องตามแบบทางการ และปรากฏหลัดฐานวัดไหล่ขี สร้างเมื่อปี พ.ศ. ๒๓๙๐ โดยมียาท่านปาเป็นเจ้าอาวาสรูปแรก หลังจากชาวบ้านหมดความเศร้าโศกเสียใจกับช้างตัวนั้นแล้ว คนรุ่นก่อนก็ตายไปบ้างที่ยังเหลือก็เป็นส่วนน้อย ไม้ไหล่ที่เคยให้ความร่มเย็นก็เป็นขีขึ้นหมดและในที่สุดก็ตายไปจนหมดสิ้น และคนรุ่นหลังได้ทราบประวัติจากคนรุ่นก่อนเล่าให้ฟังเกี่ยวกับความเป็นมาของหมู่บ้านพวกเขาเศร้าสลดใจ ครั้นต่อมาชาวบ้านจึงได้ปรึกษาหารือกัน ทั้งทางวัดและทางหมู่บ้านเห็นควรว่าจะตั้งชื่อบ้านและชื่อวัดใหม่จากวัดไหล่ขีมาเป็น วัดไร่ขี เพื่อความเป็นศิริมงคลและความร่มเย็นเป็นสุขของคนในหมู่บ้านและชื่อนี้ก็ปรากฏสืบมาจนถึงปัจจุบัน

ประเพณีและวัฒนธรรมของคนสมัยโน้นเคร่งครัดในระเบียบประเพณีมาก มีจิตใจเลื่อมใสในพระพุทธศาสนาอย่างแรงกล้า สนในในการทำบุญให้ทานรักศีล ฟังธรรมเป็นประจำและยังช่วยส่งเสริมพระพุทธศาสนา สร้างสิ่งก่อสร้างภายในวัด เช่น กุฏิ ศาลาการเปรียญ โบสถ ถาวรวัตถุ

สาธารณะประโยชน์สืบต่อกันมาตามลำดับ

 ต่อไปนี้จะกล่าวถึงลำดับของเจ้าอาวาสของวัดบ้านไร่ขีในแต่รูปโดยเป็นทางการและผลงานของแต่ละท่าน

 พ.ศ. ๒๓๙๐ มียาท่านปา เป็นเจ้าอาวาสได้พร้อมด้วยญาติโยมสร้างกุฏิ และศาลาการเปรียญขึ้นในเนื้อที่ของวัดในคณะนั้น ๔ ไร่ ท่านได้อยู่รักษาวัดวาจนมรณภาพ

 พ.ศ. ๒๔๐๓ มียาท่านเสือ เป็นเจ้าอาวาส ท่านบูรณปฏิสังขรณ์วัดวาอารามจนถึงมรณะภาพ

 พ.ศ. ๒๔๑๒ มียาท่านพาเป็นเจ้าอาวาส ท่านรูปนี้ก็ได้บูรณะปฏิสังขรณ์วัดวาอารามจนถึงมรณะภาพ

 พ.ศ. ๒๔๔๑ มีพ่อท่านลาเป็นเจ้าอาวาส ท่านก็ได้บูรณะปฏิสังขรณ์เสนาสนะสืบต่อมาจนถึงมรณะภาพ

 พ.ศ. ๒๔๖๗ มียาท่านแหมบเป็นเจ้าอาวาส ท่านก็ได้บูรณะปฏิสังขรณ์เสนาสนะสืบต่อมาจนถึงมรณะภาพ

 พ.ศ. ๒๔๖๙ มียาท่านหาเป็นเจ้าอาวาส ท่านรูปนี้ได้ทำคุณประโยชน์ให้แก่วัดเป็นจำนวนมากไม่ว่าจะเป็น กุฏิ ศาลาการเปรียญ พระอุโบสถ สระ บ่อน้ำ สะพาน และสาธารณะประโยชน์อีกหลายอย่าง ท่านอยู่รักษาวัดจนถึงมรณภาพ

 พ.ศ. ๒๕๐๑ ยาครูมี เป็นเจ้าอาวาส ท่านรูปนี้ได้บูรณปฏิสังขรณ์อยู่บ้างก็ได้ลาสิกขาไป

 พ.ศ. ๒๕๐๔ ถือได้ว่าเป็นยุคแห่งการเปลี่ยนแปลงสภาพของวัดครั้งสำคัญที่สุดกว่าทุก

ทุก ๆ เจ้าอาวาสที่ผ่านมาท่านรูปนี้คือ เจ้าอธิการบุญมี ชาคโร ท่านมีผลงานดีเด่น และเป็นที่เคารพนับถือของชาวบ้านเป็นอย่างมาก ท่านได้ขยายเนื้อที่จาก ๔ ไร่ มาเป็น ๗ ไร่ ๒ งาน

และเปลี่ยนแปลงสภาพการก่อสร้างเช่น เสนาสนะเป็นต้น ให้เป็นระเบียบเรียบร้อยตามแผนผัง

ของวัดในยุคปัจจุบัน

 พ.ศ. ๒๕๐๕ ท่านได้พร้อมด้วยคณะชาวบ้านไร่ขีบูรณะกุฏิหลังเก่าให้ดีขึ้น

 พ.ศ. ๒๕๐๖ ท่านได้ชักชวนชาวบ้านผู้มีศรัทธาสร้างกุฏิขึ้น ๑ หลังเสร็จเรียบร้อย

 พ.ศ. ๒๕๐๗ ท่านได้ชักชวนชาวบ้านสร้างกุฏิอีก ๒ หลังจนแล้วเสร็จ

 พ.ศ. ๒๕๐๘ ท่านได้ตั้งสำนักเรียนธรรมบาลีขึ้น

 พ.ศ. ๒๕๑๐ ท่านไดบูรณธซ่อมแซมศาลาการเปรียญและมุงหลังคาใหม่

 พ.ศ. ๒๕๑๑ ท่านได้พร้อมชาวบ้านซ่อมแซมพระประธานในพระอุโบสถ

 พ.ศ. ๒๕๑๓ ท่านได้พร้อมชาวบ้าวไร่ขีได้สร้างพระประธานไว้ในศาลาการเปรียญ

 พ.ศ. ๒๕๑๕ ท่านพร้อมชาวบ้านได้ร่วมกันจัดตั้งโรงเรียนการศึกษาผู้ใหญ่ขึ้นที่วัดไร่ขี

 พ.ศ. ๒๕๒๑ เจ้าอธิการบุญมีได้รับพระราชทานสัญญาบัตรจากพระบาทสมเด็จพระเจ้าอยู่หัวในวันที่ ๕ ธันวาคม ๒๕๒๑ เป็นพระครูบุญเขตวิมล

 บัดนี้พวกศิษย์ยานุศิษย์และญาติโยมในเขตตำบลไร่ขี และตำบลใกล้เคียงจึงได้จัดให้มีการฉลองสัญญาบัตรพัดยศให้ท่านเพื่อเป็นการแสดงมุทิตาจิตในวันที่ ๑๗ กุมภาพันธ์ ๒๕๒๒